kalixlouiis/myanmar-wikipedia-corpus huggingface dataset:
ကျစွာမင်းက သီဟိုဠ်ပြန် ဓမ္မသီရိမဟာထေရ်အတွက် တည်ဆောက်ပေးခဲ့ခြင်း ဖြစ်ပြီး ပြဿဒါးနေ့တွင် စတည်ခဲ့သည့်အတွက် ပြဿဒါးဘုရားဟု ခေါ်ခဲ့ကြသည်။
ဘုရားတည်၍ မကြာမီမှာပင် ကျစွာမင်း အနိစ္စရောက်၍ ဘုရားအပြီး မသတ်ခဲ့ပေ။
ပြဿဒါးဘုရားကို ယခု ပြဿဒ်ကြီးဘုရားဟု ပြောင်းလဲခေါ်ဝေါ်ခဲ့ကြသည်။
ပြဿဒါးဘုရားတွင် အုတ်စီအုတ်နင်း လက်ရာများနှင့် ပေါင်းကူး (အမိုးခုံး)များကို လေ့လာနိုင်သည်။
ပြဿဒါးဘုရား အဝင်မုခ်တွင် အမိုးခုံးနှစ်ခုအကြား လွတ်နေသော လေဟာနယ် ထား၍ တည်ဆောက်ထားသည်။
စေတီပုထိုးအမှတ် = ၅၃၉/၂၉၅−က တရုတ်ပြေးဘုရားကြီးသည် မြန်မာနိုင်ငံ၊ မန္တလေးတိုင်းဒေသကြီး၊ ပုဂံတွင် တည်ရှိသည့် စေတီဖြစ်သည်။
တရုတ်ပြေးဘုရားကြီးသည် ကွမ်းတောင် ပေါက် လိုဏ်နှစ်ဆင့် ဂူဘုရားဖြစ်ပြီး ဂူဘုရား အတွင်းနံရံ ကမ္ဗည်းစာများအရ ခရစ်(၁၃)ရာစုတွင် ကျစွာမင်းလက်ထက် အမတ်ကြီးကင်္ကဖြစ် ဆောက်လုပ်ခဲ့ပြီး ဘုရားအပြီးမသတ်၍ နရသီဟပတေ့မင်းက ဆက်လက် တည်ခဲ့သည်ဟု ယူဆကြသည်။
ဂူဘုရားအတွင်းရှိ နံရံဆေးရေး ပန်းချီများမှာ အစိမ်းရောင်မှ တစ်ပါး အခြားဆေးရောင်များ မှေးမှိန်နေပြီဖြစ်သည်။
သို့သော် ပုဂံခေတ် နံရံဆေးရေးပန်းချီကွက်ကြီးများကို ကမ္ပည်းစာနှင့်တကွ တွေ့မြင်နိုင်သေးသည်။
ဂူဘုရားအပေါ်ထပ် အဝင်ခန်းမ ပေါင်းကူးမျက်နှာကြက်နှင့် နံရံတွင် ဗုဒ္ဓရုပ်ပွားပုံအတန်းများ သစ်ရွက်ပုံ၊ ပန်းတန်းများ ရှိသည်။
ဖြတ်ကူးလမ်းနှင့် အာရုံခံခန်းမ ပေါင်းကူး မျက်နှာကြက်တွင် ဗုဒ္ဓရုပ်ပွားပုံအတန်းများ၊ နံရံတွင် ပန်းဆွဲများ၊ ဗုဒ္ဓဝင်ဇာတ်ကွက်များရှိသည်။
စင်္ကြံလမ်း ပေါင်းကူးမျက်နှာကြက်တွင် ထောင့်ဘောင်ပန်းများ၊ ဗုဒ္ဓရုပ်ပွားပုံအတန်းများ၊ နံရံတွင် ပန်းဆွဲများနှင့် ဗုဒ္ဓဝင်ဇာတ်ကွက်များရှိသည်။
ဂူဘုရားမြေညီထပ် အဝင်ခန်းမတွင် ဗုဒ္ဓခြေတော်ရာပုံနှင့် ဗုဒ္ဓရုပ်ပွားပုံများ၊ နံရံတွင် ဗုဒ္ဓဝင်ဇာတ်လမ်းများနှင့် အဆောက်အဦးပုံ ရှိသည်။
စင်္ကြံလမ်း ပေါင်းကူးမျက်နှာကြက်တွင် ဗုဒ္ဓရုပ်ပွားပုံပါသော စက်ဝိုင်းကွက်များ၊ နံရံတွင် သစ်ရွက်ပုံပန်းတန်းများ၊ နှစ်ကျိပ်ရှစ်ဆူ ဘုရားပုံနှင့် အမည်များရှိသည်။
ဂူဘုရား အလယ်မဏ္ဍိုင်၏ နံရံတွင် ဗောဓိညောင်ပင်ပုံများ ရှိသည်။
အလယ်မဏ္ဍိုင်ရှိ ဗုဒ္ဓရုပ်ပွားဆင်းတု၏ ပေါင်းကူးမျက်နှာကြက်တွင် ဗုဒ္ဓရုပ်ပွားပုံ ပါရှိသည့် ရှစ်မြှောင့်အကွက်များ၊ စက်ဝိုင်းအတွင်းမှ ဗုဒ္ဓရုပ်ပွားပုံနှင့် ပန်းကွက်အလှများ၊ နံရံတွင် ပန်းဆွဲများ၊ ဗုဒ္ဓဝင်ဇာတ်ကွက်များရှိသည်။
တရုတ်ပြေးဂူဘုရား အပေါ်ဆင့် စိန်တန်းများတွင် စဉ့်ကွက်များရှိသည်။
ဂူဘုရား အပေါ်ထပ် ​ထောင့်စေတီများရှိ အင်္ဂတေ ပန်းတော့လက်ရာများ၊ အရှေ့ဘက်အဝင်မုခ်မှ အင်္ဂတေ ပန်းတော့လက်ရာများနှင့် ဂူဘုရားအပြင် နံရံပတ်လည်ရှိ တိုင်ဖုံးပန်းများ၊ ပန်းဆွဲများ၊ တိရစ္ဆာန် ရုပ်ပုံများကို လေ့လာနိုင်သည်။
thumb|မဟာရွှေသိမ်တော်ဘုရား ရွှေသိမ်တော်ဘုရားသည် မြန်မာနိုင်ငံ၊ မန္တလေးတိုင်းဒေသကြီး၊ ကျောက်ဆည်ခရိုင်၊ ကျောက်ဆည်မြို့၏ မြောက်ဘက် နှစ်မိုင်ခန့်အကွာ သင်တောင်းကြီးရွာ၌ တည်ရှိသည်။
မန္တလေး−ကျောက်ဆည် မော်တော်ကားလမ်းနှင့် ရန်ကုန်−မန္တလေး မီးရထားလမ်းတို့၏ အရှေ့ဘက်၊ မင်းရဲမြောင်း၏ အရှေ့ဘက်၊ သင်တောင်းကြီးရွာ၏ အနောက်ဘက်၊ ရွှေတောင် ထီးတောင်၏ တောင်ဘက် တောင်ခြေရင်းတွင် တည်ရှိသည်။
အရွယ်အစား အနော်ရထာမင်း တည်ခဲ့စဉ်က ဉာဏ်တော် ၉ တောင်မျှသာ ရှိသည်ဟု ဆိုသည်။
သက္ကရာဇ် ၁၃၀၉-ခုနှစ်တွင် ရွာသူရွာသားများ၏ ကောင်းမှုဖြင့် ဉာဏ်တော် ၉ တောင်ကို ငုံကာ ဉာဏ်တော် ၁၃ တောင် မြင့်ကာ ဒုတိယအကြိမ်တည်ထား၊ ကိုးကွယ်ကြသည်။
သက္ကရာဇ် ၁၃၅၆-ခုနှစ်တွင် အများကောင်းမှုဖြင့် ဉာဏ်တော် ၁၅ တောင်ကို ငုံကာ ဉာဏ်တော် ၃၄ တောင် အမြင့်သို့ မြှင့်ကာ ပူဇော်ခဲ့ကြသည်။
ဖိနပ်တော် ကုလားကျောင်းခံ ၄ ပေမြင့်သည်။
ဘုရားသမိုင်း ရွှေသိမ်တော်ဘုရားအား ပုဂံခေတ်၊ အနော်ရထာမင်းက တည်ထားပြီး သိမ်သမုတ်တော် မူခဲ့သော ပုဂ္ဂိုလ်မှာ မင်းကြီးကိုးကွယ်ခဲ့သော အရှင်ဓမ္မဒဿီ ခေါ် ရှင်အရဟံ ပင်ဖြစ်သည်။
အနော်ရထာမင်း ဆက်ကပ်ခဲ့သော ဘွဲ့တော်မှာ ရွှေသိမ်တော် ဖြစ်ပြီး၊ ယခု ဂေါပကအဖွဲ့မှ မဟာရွှေသိမ်တော်ဟု မဟာဘွဲ့ကို ထပ်မံကပ်လှူခြင်း ဖြစ်သည်။
ခေတ်အဆက်ဆက် ကိုးကွယ်လာခဲ့ကြသော်လည်း သက္ကရာဇ် ၁၂၈၀ ပြည့်မတိုင်မီ ရွာသူရွာသားများ မေ့လျော့ပေါ့ဆမှုကြောင့် ချုံနွယ်တို့ဖြင့် ဖုံးလွှမ်းသွားခဲ့သည်။
ထိုနှစ်တွင် သင်တောင်းကြီးရွာတွင် ကပ်ရောဂါများ ကျရောက်သည်။
ရွာသူရွာသားများ ထွက်ပြေးကြရာ လူကြီးများ မိမိအစုနှင့် မိမိ ရောက်ရာအရပ်မှ ချုံနွယ်ပိတ်ပေါင်းများ ရှင်းကြရန် ပြောကြရာမှ တစ်စုနှင့်တစ်စု ဆက်သွယ်ကာ ဘုရားဘေးမှ ချုံနွယ်ပိတ်ပေါင်းများ ရှင်းကြသည်။
ထိုအချိန်မှ စကာ ရွှေသိမ်တော် မြတ်စွာဘုရားမှာ သန့်ရှင်းသပ္ပါယ်စွာ သီတင်းသုံးရသည်။
ရွာမှာလည်း ရောဂါသန့်ရှင်းသွားကြသည်မှာ ယနေ့တိုင်ပဲ ဖြစ်သည်။
ဗုဒ္ဓပူဇနိယ ပွဲတော်များ ချုံနွယ်များ ရှင်းပြီးနောက် သူကြီးဦးသင်းလက်ထက် ဗုဒ္ဓပူဇနိယ ပွဲတော်ကျင်းပရန် ဆွမ်းတော်ကြီး ဝတ်အသင်းမှ ရွာနီးချုပ်စပ်များနှင့် စဉ့်ကိုင်မြို့၊ ကျောက်ဆည်မြို့တို့အထိ လှည့်လည် အလှူခံကာ ပွဲတော်ကျင်းပခဲ့သည်။
၁၂၈၄-ခုမှ စပယ်သက် ရုပ်သေးနှင့် စတင်ကျင်းပခဲ့သည်ဟု ဆိုသည်။
ယခုအခါ ဗုဒ္ဓပူဇနိယပွဲ တစ်နှစ်လေးချိန် ပူဇော်သည်။
ဝါဆိုလပြည့်ကျော် (၁)ရက် ဝါဆိုသင်္ကန်းကပ်လှူခြင်း၊ ကဆုန်လပြည့်နေ့တွင် ကဆုန်ညောင်ရေသွန်းပွဲနှင့် မဟာသံဃိကဆွမ်းလောင်းပွဲ၊ တန်ဆောင်မုန်းလဆန်း(၁၀)(၁၁)ရက်တွင် ရွှေသိမ်တော်ဘုရားပွဲနှင့် စတုဒိသာ ကျွေးခြင်း၊ တပို့တွဲလတွင် ထမနဲထိုးပွဲနှင့် ဆွမ်းတော်ကပ်ခြင်း တို့ဖြစ်သည်။
thumb|စာရေးဆရာကြီး ဦးဘိုးသွယ် ဦးဘိုးသွယ် (၁ မတ် ၁၈၉၅ – ၂ မတ် ၁၉၈၉) သည် ပညာတန်ဆောင် အယ်ဒီတာချုပ်နှင့် စာရေးဆရာတစ်ဦး ဖြစ်သည်။
ဦးဘိုးသွယ်ကို ၁၈၉၅−ခုနှစ်၊ မတ်လ (၁)ရက်နေ့တွင် မွန်ပြည်နယ်၊ ကျိုက်ထိုမြို့၌ အဖ ဦးပန်းဦး၊ အမိ ဒေါ်ဆိုင်းတို့မှ မွေးဖွားသည်။
၁၉၀၀ ပြည့်နှစ်၊ ကျိုက်ထိုမြို့ အလယ်တန်းကျောင်းတွင် စတင်ပညာသင်ကြားပြီး အင်္ဂလိပ်−မြန်မာ နှစ်ဘာသာ သတ္တမတန်းကို အောင်မြင်ခဲ့သည်။
၁၉၁၂−ခုနှစ် မော်လမြိုင် အစိုးရအထက်တန်းကျောင်းနှင့် ဆရာအတတ်သင် နော်မန်ကျောင်းတွင် ဆက်လက်ပညာ ဆည်းပူး၍ ၁၉၁၆−ခုနှစ်တွင် မော်လမြိုင် အင်္ဂလိပ်−မြန်မာ နှစ်ဘာသာ အလယ်တန်းဆရာအဖြစ် စာမေးပွဲ အောင်မြင်ပြီး ၁၉၁၈−ခုနှစ်တွင် ဆယ်တန်းစာမေးပွဲကို အောင်မြင်သည်။
၁၉၃၅−ခုနှစ်တွင် ဘီအီးဒီအောင်သည်။
၁၉၃၆−ခုနှစ်မှစ၍ ပညာရေးဌာနတွင် စတင်အမှုထမ်းသည်။
၁၉၅၂−ခုနှစ်တွင် အငြိမ်းစားယူသည်။
၁၉၅၂−ခုနှစ်၊ ဧပြီလမှစ၍ ပညာတန်ဆောင် မဂ္ဂဇင်းတိုက်တွင် စာတည်းအဖြစ် ဝင်ရောက်အမှုထမ်းသည်။
ထိုအခါမှစ၍ ပညာရေးဆိုင်ရာ ဆောင်းပါးများ ရေးခဲ့သည်။
၎င်းမဂ္ဂဇင်းမှာပင် အယ်ဒီတာချုပ်အဖြစ် ဆက်လက်အမှုထမ်းပြီး ၁၉၈၃−ခုနှစ်တွင် အနားယူသည်။
ပညာတန်ဆောင် မဂ္ဂဇင်းတိုက် အုပ်ချုပ်ရေးအဖွဲ့ဝင် တစ်ဦးအဖြစ်ဆောင်ရွက်သည်။
ဦးဘိုးသွယ်သည် ၁၉၈၉−ခုနှစ်၊ မတ်လ (၂)ရက်နေ့တွင် ရန်ကုန်မြို့၌ ကွယ်လွန်သည်။
ကွယ်လွန်ချိန်တွင် အသက် (၉၁)နှစ် ရှိပြီဖြစ်သည်။
မြန်မာစွယ်စုံကျမ်းနှစ်ချုပ်(၁၉၉၀) ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
Breaking Benjamin သည် အမေရိကန် rock တီးဝိုင်းတစ်ခုဖြစ်ပြီး ပင်ဆယ်ဗေးနီးယားပြည်နယ်၊ Wilkes-Barre မြို့တွင် ၁၉၉၉ ခုနှစ်၌ ဦးဆောင်အဆိုတော်နှင့် ဂီတာသမား Benjamin Burnley နှင့် ဒရမ်သမား Jeremy Hammel တို့တည်ဆောက်ခဲ့ခြင်းဖြစ်သည်။
တီးဝိုင်းတွင် ပထမဆုံး ဂီတာသမား Aaron Fink နှင့် ဘေ့စ်ဂီတာသမား Mark Klepaski တို့ပါဝင်ပြီး ၂၀၀၅ခုနှစ်တွင် Chad Szeliga ကို Hammel နှင့် နေရာမလဲခင် Saturate (၂၀၀၂) နှင့် We Are Not Alone (၂၀၀၄) album တို့ကို ဖြန့်ချိခဲ့သည်။
၂၀၁၀တွင် Burnley ၏ အဖျားရောဂါပြန်လည် သက်သာလာသည့်နောက်ပိုင်းကာလ တွင် Phobia (၂၀၀၅) နှင့် Dear Agony (၂၀၀၉) တို့ကို ဖြန့်ချိခဲ့သည်။
Album များ၏ အကောင်းဆုံးသီချင်းများ ပေါင်းစပ်ထားသော Shallow Bay : The Best of Breaking Benjamin (၂၀၁၁) တွင် ဖြန့်ချိခဲ့ပြီး Burnley ၏ ခွင့်ပြုချက် မပါသောကြောင့် တရားဥပဒေ ဆိုင်ရာ ဒုက္ခရောက်ခဲ့သည်။
Szeliga သည် ၂၀၁၃တွင် သူ၏ထွက်ခွာခြင်းကို ကြေညာခဲ့သည်။
Burnley သည် ၂၀၁၉ နောက်ပိုင်းတွင် ကျန်ရှိနေသော အဖွဲ့ဝင်များကို ကြေညာခဲ့သည်။
ဘေ့(စ်) ဂီတာသမားနှင့် နောက်ခံအဆိုရှင် Keith Wallen, ဂီတာသမား Jasen Rauch နှင့် ဒရမ်သမား Shaun Foist တို့ပါရှိသည်။
တီးဝိုင်းသည် ၂၀၁၅တွင် Dark Before Dawn ကိုဖြန့်ချိခဲ့သည်။
သို့သော်လည်း တီးဝိုင်းများ၏ ဂီတာဆိုင်ရာဟန်များနှင့် စာသားများပြောင်းလဲခြင်းမရှိပေ။
Burnley သည် တီးဝိုင်းစကတည်းက တေးရေးဆရာနှင့် ဦးဆောင် အဆိုရှင် အဖြစ်စတင်ကတည်းကဖြစ်သည်။
တီးဝိုင်း၏ ထူးခြားချက်မှာ hard rock ပုံစံများနှင့် chorus များကို crunching ဂီတာများနှင့် ပေါင်းစပ်ထားသည်။
အမေရိကန်တွင် တီးဝိုင်းသည် ၅သန်းကျော်ရောင်းချနိုင်ခဲ့သည်။
RIAA မှ ပလက်တီနမ်မှတ်တမ်းနှင့် ရွှေတံဆိပ်မှတ်တမ်းနှင့် မြောက်မြားစွာသော single သီချင်းများ၊ multi-platinam၊ platinum သုံးဆုနှင့် ရွှေတံဆိပ်ဆုရရှိခဲ့သည်။
တီးဝိုင်းသည် Billboard 200 တွင် နံပါတ်တစ်နေရာသို့ ရောက်ရှိခဲ့သည်။
သမိုင်းကြောင်း Benjamin Burnley သည် တီးဝိုင်းကို ၁၉၈၈တွင် breaking Benjamin အမည်ပြောင်းလဲခဲ့ပြီး weezer နှင့် The Beatle ၏နုညံသော ဂီတပုံစံများကို ပြန်ဆိုတေးအဖြစ် သီဆိုခဲ့သည်။
အမည်သည် Burnley သည် ချီးငှားထားသော microphone ကို ဖျက်ဆီး၍ ပြန်လည်ပေးအပ်ရာမှ အစပျိုးခဲ့သည်။
တီးဝိုင်းတွင် ဂီတသမား Aaron Firk, ဘေ့(စ်) ဂီတာသမား၊ Nick Hoover နှင့် ဒရမ်သမား Chris Light cap တို့ပါဝင်ပြီး မကြာခင်ပြိုကွဲ၍ Burnley သည် ကယ်လီဖိုးနီးယားသို့ ပြောင်းရွေ့ခဲ့သည်။
Pennsylvania သို့ ဒရမ်သမား Jeremy Hummel နှင့်အတူပြန်လာခဲ့ပြီး Pan 9 ကို တည်ထောင်ခဲ့ပြီး ဘေ့(စ်) ဂီတာသမား Jason Davoli တို့ပါဝင်သည်။
Plan 9 from Outer Space ဖြစ်ပြီး Planet 9 ဟုလည်း ခေါ်သည်။
ထို့နောက်အုပ်စုသည် နဂိုတီးဝိုင်း Breaking Benjamin ကို Burley သည် ကြေညာစတစ်ကာများနှင့် အမည်ပြောင်းလဲခဲ့သည်။
ထိုအဖွဲ့၏ Polyamorous သီချင်း၏ အလှည့်အပတ်တွင် WBSX မှ DJ Freddie Fabbri ကို ထည့်ခဲ့သည်။
ပြီးနောက် ရေဒီယိုဌာနတွင် Fabbri သည် အုပ်စု၏ eponymous EP album ငွေကြေးထောက်ပံခဲ့သည်။
၂၀၀၁ခုနှစ်တွင် အချပ်ရေ ၂၀၀၀ ရောင်းချနိုင်ခဲ့သည်။
Jonathan သည် ဘေ့(စ်)ဂီတာသမား Mark Klepski သည် Breaking Benjamin သို့ ဆက်သွယ်ခဲ့သည်။
၂၀၀၂ခုနှစ်အစောပိုင်းတွင် မှတ်တမ်းကုမ္ပဏီ ၁၂ ဒါဇင်ကျော်သို့ Breaking Benjamin ဖြင့် တီးခတ်၍ လှည့်ပတ်ခဲ့သည်။
အဖွဲ့သည် နောက်ပိုင်းတွင် Hollywood Records နှင့် လက်မှတ်ရေးထိုးခဲ့သည်။
သိပ်မကြာခင် အဓိကမှတ်တမ်းတွင် Saturate ကိုမှတ်တမ်းတင်ခဲ့ပြီး Urich Wild နှင့် ၂၀၀၂ခုနှစ် ဩဂုတ် ၇ ရက်နေ့တွင် ဖြန့်ချိခဲ့သည်။
Billboard 200 တွင် နံပါတ် ၁၃၆ နေရာသို့ ရောက်ရှိခဲ့သည်။
၂၀၀၁၅ စက်တင်ဘာတွင် ရွှေတံဆိပ်ဆုရရှိခဲ့သည်။
Breaking Benjamin သည် Jagermeister ဂီတခရီးစဉ် သို့ပါဝင်ခဲ့သည်။
ခရီးစဉ်သည် အမေရိကန်တီးဝိုင်း Godsmack သို့ အထောက်အပံဖြစ်စေခဲ့သည်။
မီဒီယာအနည်းစု သတင်းယူခဲ့သည်။
Saturate album သည် အပြုအမှုကောင်းများရရှိခဲ့သည်။
Allmusic မှ Jason Taylorက ၂၀၀၂ခုနှစ်၏ အအောင်မြင်ဆုံးထဲမှ တစ်ခုဖြစ်လာခဲ့သည်။
ဂီတသည် ထိုအမျိုးအစားထဲမှ ကျော်ကြားသော အနုပညာရှင်များထဲမှ အပါအဝင်ဖြစ်လာခဲ့သည်။
လွှမ်းမိုးခဲ့သော တီးဝိုင်းထဲတွင် Tool ပါဝင်ခဲ့ပြီး ဂီတပြုလုပ်ခြင်းသည် တဖြည်းဖြည်းကျွမ်းဝင်လာခဲ့သည်။
We Are Not Alone (၂၀၀၃-၂၀၀၃) Breaking Benjamin သည်၂၀၀၃ ခုနှစ် အောက်တိုဘာလတွင် ထုတ်လုပ်သူ David Bendeth နှင့် We Are Not Alone album အတွက် စတူဒီယိုသို့ ရောက်ရှိလာကြသည်။
Burnley သည် The Smashing Pumpkins မှ Billy Corgan နှင့် ၂၀၀၃ ခုနှစ် ဒီဇင်ဘာတွင် Rain၊ Forget it နှင့် follow သီချင်းများကို ရေးစပ်ခဲ့ကြသည်။
အစပိုင်းတွင် စိတ်အနှောင့်အယှက်များသော်လည်း Burnley ၏အလုပ်တွင် စိတ်ဝင်စားဖွယ်အကောင်းဆုံးဟု ခံစားရသည်။
Album ကို ၂၀၀၄ ခုနှစ် ဇွန်၂၉ တွင် ဖြန့်ချိခဲ့သည်။
ပထမအပတ်အတောအတွင်းတွင် ၄၈၀၀၀ ခန့်ရောင်းချနိုင်ခဲ့သည်။
Billboard 200 တွင် နံပါတ်၂၀ နေရာသို့ ရောက်ရှိခဲ့သည်။
၂၀၀၄ ခုနှစ် အောက်တိုဘာ ၂၁ ရက်တွင် ရွှေတံဆိပ်ဆုနှင့် ၂၀၀၅ ခုနှစ် ဇွန်လ ၁၃ ရက်တွင် platinum ဆုရရှိခဲ့သည်။
ထူးခြားသည့် သီချင်းများမှာ So Cold နှင့် Sooner or Later တို့ဖြစ်ပြီး Mainstream Rock သီချင်းစာရင်းတွင် နံပါတ် ၂နေရာသို့ ရောက်ရှိခဲ့သည်။
So Cold သီချင်းသည် ၂၀၁၅ စက်တင်ဘာ ၂၅တွင် ပလက်တီနမ်ဆုရရှိခဲ့သည်။
MTV မှ Jon Wiederghorn သည် စီးပွားရေးအရ ပထမဆုံးအောင်မြင်မှုဖြစ်သည်ဟု ရေးသားခဲ့သည်။
နောက်ပိုင်းတွင် Evanescence, Seether နှင့် Three Day Grace တို့နှင့်အတူ ခရီးစဉ်များလှည့်ပတ်ခဲ့သည်။
We Are Not Alone ကို ပြန်လည်ဆန်းသစ်ခဲ့ပြီး IGN မှ Colin Moriorty ချီးကျူးခဲ့ပြီး အလွန်အမင်းကျေနပ်ခဲ့ပြီး ထိုနှစ်အတွင်း အကြိုက်အနှစ်ဆုံး album တစ်ခုဖြစ်သည်ဟု ပြောခဲ့သည်။
စာရေးဆရာ Amber Authier က "ကျွန်တော် Breaking Benjamin ကို တစ်ပတ်ကျော်နားထောင်ပြီးနောက် ကျွန်တော် အပေါ်စိုးမိုးလာသည်"ဟု ဆိုခဲ့သည်။
Breaking Benjamin ဖန်တီးထားသည့် အရည်အသွေးမှာ ရိုးရှင်းသော ပုံစံတစ်မျိုးတည်းမဟုတ်ဟု ဆိုခဲ့သည်။
၂၀၀၄ခုနှစ် နိုဝင်ဘာတွင် Blow Me Away သီချင်းထွက်လာခဲ့ပြီး စီးပွားရေးအရ အောင်မြင်ခဲ့သည်။
၂၀၁၅ နိုဝင်ဘာ၂၄ တွင် ရွှေတံဆိပ်ဆုရရှိခဲ့သည်။
၂၀၀၄ခုနှစ် နိုဝင်ဘာ၂၃တွင် So Cold EP ကို ဖြန့်ချိခဲ့ပြီး Blow Me Away နှင့် Lady Bug တို့ပါဝင်ပြီး အကူးစတစ်ပုံစံဖြင့် ဖန်တီးထားသည်။
၂၀၀၅နောက်ပိုင်း ဒရမ်သမား Hummel သည် Breaking Benjamin နှင့် စာချုပ်ချုပ်ဆိုထားသည်ကို ဆန့်ကျင်၍ သူ၏ဇနီးနှင့်အတူ သူတို့၏ပထမဆုံးကလေးမွေးနေ့တွင် အဖွဲ့မှ နုတ်ထွက်ရန် တောင်းဆိုခဲ့သည်။
အဖွဲ့ဝင်အားလုံး လက်ခံခဲ့ပြီး ဒရမ်သမားနေရာတွင် Kevin Soffera ကိုငှားရန်းခဲ့သည်။
နောက်ပိုင်းတွင် Burnley သည် Hummel ကို ပြန်လည်ခေါ်ယူခဲ့သည်။
We Are Not Alone နှင့် Halo 2နှင့် National Treasure 2 တို့တီးခတ်ခဲ့သည်။
တီးဝိုင်း၏မန်နေဂျာ Larry Mazer တရားဥပဒေမှာ မရေရာဟု ထုတ်ဖော်ပြောကြားသည်။
Vaught သည် တီးဝိုင်း၏ ဒရမ်သမားနေရာတွင် အမှုထမ်းခဲ့သည်။
သူတို့သည် ၂၀၀၅ နိုဝင်ဘာတွင် 3 Doors Down နှင့် Staind တို့နှင့် ခရီးစဉ်များ ဖျော်ဖြေခဲ့သည်။
Phobia (၂၀၀၅-၂၀၀၇) အဖွဲ့၏ Phobia album ကို Bendeth နှင့်အတူ ထပ်မံဖြန့်ချိခဲ့သည်။
album ၏ အတွေးအခေါ်မှာ Burnley ၏ ကွဲပြားသော ကြောက်ရွံမှုများ ပါဝင်သည်။
album ၏မျက်နှာဖုံးကို ပျံသန်းနေသော လူပုံစံဖြင့် ရေးဆွဲထားသည်။
Burnley သေခြင်းတရားကို စိုးရွံမှု၊ အမှောင်ထုကို ကြောက်ရွံမှု၊ ကားမောင်းခြင်းကို ကြောက်ရွံမှုနှင့် စိတ်အားငယ်ခြင်းများမှ ဒုက္ခရောက်ခဲ့သည်။
Phobia ၏ intro နှင့် Outro တွင် လေဆိပ်မှ စကားပြောသံ၊ လေယဉ်ပျံ၏ အသံနှင့် ကားတံခါးသံများနှင့် လူစုလူဝေးများ၏ ထိတ်လန့်မှုများကို ဖန်တီးထားခြင်းဖြင့် ထူးခြားသည်။
Phobia ကို ၂၀၀၆ ခုနှစ် ဩဂုတ် ၈ ရက်တွင် စီးပွားရေးအရ အောင်မြင်မှု ရရှိခဲ့သည်။
ပထမအပတ်အတွင်းတွင် ၁၃၁၀၀၀ကျော် ရောင်းချနိုင်ခဲ့သည်။
Billboard 200 တွင် နံပါတ်၂နေရာသို့ ရောက်ရှိခဲ့သည်။
၂၀၀၆ ခုနှစ် နိုဝင်ဘာ ၈ ရက်တွင် ရွှေတံဆိပ်ရရှိခဲ့ပြီး ၂၀၀၉ မေ ၂၁ ရက်တွင် ပလက်တီနမ်ဆုရရှိခဲ့သည်။
The Diary of Jane သီချင်းသည် mainstream rock သီချင်းစာရင်းတွင် နံပါတ် ၂ နေရာသို့ ရောက်ရှိခဲ့သည်။
၂၀၀၅ နိုဝင်ဘာ ၂၄တွင် ပလက်တီနမ်ထပ်ဆင့် ရရှိခဲ့သည်။
Breath သီချင်းသည် mainstream rock သီချင်းစာရင်းတွင် နံပါတ်တစ်နေရာသို့ ခုနှစ်ပတ်ကြာရောက်ရှိခဲ့ပြီး ၂၀၁၅ နိုဝင်ဘာ ၂၄ တွင် ပလက်တီနမ်ဆု ရရှိခဲ့သည်။
Until the End သီချင်းသည် သီချင်းစာရင်းတွင် နံပါတ် ၆ နေရာသို့ ရောက်ရှိခဲ့ပြီး ၂၀၁၄ ဖေဖော်ဝါရီ ၁၁ ရက်တွင် ရွှေတံဆိပ်ဆု ရရှိခဲ့သည်။
၂၀၀၅ ခုနှစ် ဖေဖော်ဝါရီတွင် AXs TV က Breaking Benjamin ၏ Bethlehem မှ Stabler Arena ဖျော်ဖြေနေမှုကို လွှင့်တင်ခဲ့သည်။
ထိုမှတ်တမ်းသည် ဧပြီလ၏ Phobia DVD တွင်ပါဝင်ခဲ့သည်။
Breath သီချင်း၏ ဂီတဗီဒီယိုတွင် show ၌ ဖျော်ဖြေမှုပါဝင်ခဲ့သည်။
Breaking Benjamin သည် Three Day Grace၊ Puddle of Mudd နှင့် Seether, Skillet နှင့် Red တို့နှင့်အတူ Spring and Fall ခရီးစဉ်တွင် ပါဝင်ခဲ့သည်။
Phobia သည် ဝေဖန်ခြင်းများခံခဲ့ရသည်။
post-grunge/alt-metal ပုံစံများ ပါဝင်သည်။
hard rock နှင့် emo ပုံစံများလည်း ပါဝင်သည်။
Entertainment Weekly မှ Cplus အမျိုးအစား album အဖြစ်သတ်မှတ်ခဲ့သည်။
Dear Agony (၂၀၀၉-၂၀၁၀) Breaking Benjamin ၏ Dear Agony album ကို ၂၀၀၉ ခုနှစ်တွင် ဖြန့်ချိခဲ့သည်။
Burnley သည် အိပ်ရေးပျက်ခြင်းနှင့် အရက်သောက်ခြင်းတို့ကြောင့် ပင်ပန်းနွမ်းနယ်မှုများကို ကြုံတွေ့သည့်အခါ အရက်ဖြတ်ရန် ဆုံးဖြတ်ခဲ့သည်။
album ၏ ထူးခြားချက်မှာ Burnley ၏ ဦးနှောက်ကိုscan ဖတ်ထားခြင်းဖြစ်သည်။
Dear Agony သည် Burnley ၏ အရက်သုံးစွဲခြင်း ကြောင့် အရက်စွဲခြင်းကြောင့် ရရှိခဲ့သည့် ရောဂါနှင့် ဆက်စပ်နေသည်။
Burnley သည် Red တီးဝိုင်းမှ ဂီတာသမား Jasen Rauch ကို Dear Agony တွင် ပေါင်းထည့်ခဲ့သည်။
နှစ်ဦးသားရေးသားထားသောသီချင်းများမှာ "Without You" နှင့် "Hopless" နှင့် "I Will Not Bow" နှင့် "Lights Out" တို့ဖြစ်သည်။
Burnley က ပူးပေါင်းလုပ်ဆောင်ခြင်းနှင့် ပတ်သက်၍ "ကျွန်တော်သည် သူနှင့်အတူတကွ ပူပေါင်းရေးသားခြင်းကို နှစ်သက်ပါတယ်။
ဘာကြောင့်လဲဆိုတော့ သူလုပ်သလို ကျွန်ုပ်လည်း လုပ်ဆောင်လေ့ရှိသောကြောင့်ဖြစ်ပါတယ်"ဟုဆိုသည်။
Dear Agony ကို ၂၀၀၉ ခုနှစ် စက်တင်ဘာ၉ရက်တွင် ဖြန့်ချိခဲ့သည်။
Billboard 200 တွင် နံပါတ် ၄နေရာသို့ ရောက်ရှိခဲ့သည်။
ပထမဆုံးအပတ်တွင် ၁၃၄၀၀၀ ကျော် ရောင်းချနိုင်ခဲ့သည်။
၂၀၁၀ ဖေဖော်ဝါရီ ၁၆ တွင် ရွှေတံဆိပ်ဆုရရှိခဲ့သည်။
album ၏ဦးဆောင်သီချင်း I will not bow သည် Mainstream Rock သီချင်းစာရင်းသည် နံပါတ် ၁ နေရာသို့ ရောက်ရှိခဲ့သည်။
၂၀၁၅ နိုဝင်ဘာ ၂၄ တွင် ပလက်တီနမ်ဆုရရှိခဲ့သည်။
အခြားသီချင်းနှစ်ပုဒ်ဖြစ်သည့် Lights Out နှင့် Give me sign တို့သည် mainstream Rock သီချင်းတွင် နံပါတ် ၉ နေရာနှင့် နံပါတ် ၆ နေရာသို့ အသီးသီးရောက်ရှိခဲ့သည်။
Breaking Benjamin သည် ၂၀၁၀ ဇန်နဝါရီနှင့် ဖေဖော်ဝါရီတွင် Three Days Grace၊ Flyleaf၊ Red၊ Chevelle နှင့် Thousand Foot Krutch တို့နှင့် အတူ ၂၀၁၀ မတ်လတွင် ခရီးစဉ်များ ဖျော်ဖြေတင်ဆက်ခဲ့သည်။
ဧပြီတွင် Breaking Benjamin သည် Nickelback, Shinedown နှင့် Sick Puppies တို့နှင့် Dark Horse ခရီးစဉ်တွင် ပါဝင်ခဲ့သည်။
show ပြီးသည့်နောက် သူသည် ဖျားနာခဲ့သည်။
တီးဝိုင်းသည် အဆက်ပြတ်ခဲ့သည်။
အင်တာနက်တွင် တီးဝိုင်းပြိုကွဲခဲ့သည့်ဟု သတင်းပျံနှံခဲ့သည်။
Burnley က တီးဝိုင်းမပြိုကွဲဟု ကြေညာခဲ့သည်။
Dear Agony သည် ဝေဖန်ခြင်းများခံခဲ့ရသည်။
အဆက်ပြတ်ခြင်းနှင့် Shallow Bay (၂၀၁၀-၂၀၁၃) ၂၀၁၀မတ်လတွင် Hollywood Record များမှ album များ၏ အကောင်းဆုံးသီချင်းများ ပေါင်းစပ်ထုတ်ဝေရန် တီးဝိုင်းကို တောင်းဆိုခဲ့သည်။
Blow Me Away ကို ပုံစံသစ်ဖြင့် ထုတ်ဝေရန်ရှာခဲ့ သည်။
၂၀၁၁မေတွင် Fink နှင့် Klepaski သည် ဒေါ်လာ၁၀၀၀၀ရရှိပြီးနောက် လက်ခံခဲ့သည်။
Burnley သည် Fink နှင့် Klepaski တို့သီချင်းများပေါင်းစည်းထားသည့် album ကို သူ သို့မဟုတ် တီးဝိုင်းမန်နေဂျာကို အကြောင်းမကြားဘဲ ဖြန့်ချိသောကြောင့် ဒေါ်လာ ၂၅၀၀၀၀ခန့် ဒဏ်ငွေ ပေးဆောင်စေခဲ့သည်။
Burnley ထိုအဖွဲ့ဝင်နှစ်ဦး၏ဆက်ဆံရေး အဆုံးသတ်ခဲ့သည်။
၂၀၁၁ ဩဂုတ်လတွင် Hollywood မှတ်တမ်းများက Shallow Bay: The Best of Breaking Benjamin စုစည်းထားသော album ကို အစီအစဉ်တကျဖြန့်ချိခဲ့သည်။
အဆင့်မြင့်စွာ တည်းဖြတ် CD နှစ်ခွေဖြန့်ချိခဲ့သည်။
ဒုတိယခွေသည် ပြောင်းလဲထားသော ပုံစံသစ်ဖြစ်သည်။
ထိုalbum သည် ၂၀၁၁ ဩဂုတ် ၁၆ ရက်နေ့တွင် Billboard 200 တွင် နံပါတ် ၂၂နေရာသို့ ရောက်ရှိခဲ့သည်။
Hard Rock Albums စာရင်းတွင် ၂၀၁၁၊ ၂၀၁၂ နှင့် ၂၀၁၃တွင် ထိပ်ဆုံးသို့ ရောက်ရှိခဲ့သည်။
ထိုခွေသည်လည်း ဝေဖန်ခြင်းများ ခံခဲ့ရသည်။
Allmusic မှ Gregory Heaney က Shallow Bay သည် ဝါသနာရှင်များ အတွက် အကောင်းဆုံးခုန်ထွက်ခြင်းဖြစ်ပြီး တီးဝိုင်း၏လှုပ်ရှားမှုများထဲမှ အကောင်းဆုံးဖမ်းယူထားခြင်း ဖြစ်သည်ဟု ဆိုသည်။
ဝါသနာရှင်ဟောင်းများအတွက်လည်း Breaking Benjamin ၏ သက်တမ်းတစ်လျှောက်မှ အမှတ်ရစရာ အကောင်းဆုံးစုစည်းထားခြင်းဖြစ်သည်ဟုဆိုသည်။
၂၀၁၃ဧပြီတွင် Burnley သည် Fink နှင့် Klepaskiတို့ ပြန်လည်ပါရှိ၍ တီးဝိုင်းကို ရှေ့ဆက်မည်ဟု ကြေညာခဲ့သည်။
၃ ရက်ကြာပြီးနောက် ဒရမ်သမား Szeliga ၏ တီးဝိုင်းမှ ထွက်ခွာခြင်းကို ကြေညာခဲ့သည်။
Return and Dark Before Dawn (၂၀၁၄) ၂၀၁၄ ဩဂုတ်လတွင် Breaking Benjamin သည် တီးဝိုင်းပြန်လည်ဖွဲ့စည်းခြင်းကို ပြန်လည်ကြေညာခဲ့သည်။
အခြားအဖွဲ့ဝင်သစ်များမှာ Jasen Rauch (ဂီတာ၊ Red တီးဝိုင်းမှ) Keith Wallen (ဂီတာနှင့် နောက်ခံအဆိုရှင်၊ Adolitas Way တီးဝိုင်းမှ)၊ Aaron Bruch (ဘေ့(စ်)နှင့် နောက်ခံအဆိုရှင်) နှင့် Shaun Foist(ဒရမ်၊ Picture Me Broken တီးဝိုင်းမှ) Burnley က "Keith (Wallen) နှင့် Aaron (Bruch) တို့ဟာ တကယ်ကို အံဩစရာကောင်းတဲ့ အဆိုရှင်ပါပဲ။
ဘယ်တီးဝိုင်း အမျိုးအစားမဆို အမြဲတမ်းလိုအပ်ပါတယ်"ဟု ဆိုသည်။
၂၀၁၅မတ်လ၁၈တွင် Failure သီချင်းထွက်လာခဲ့ပြီး Dark Before Dawn album သည် ဇွန်လ ၂၃ ရက်တွင် ဖြန့်ချိခဲ့သည်။
၂၀၁၄ နောက်ပိုင်းတွင် အကူးစတစ်show များစတင်ခဲ့သည်။
အမေရိကန်နိုင်ငံအရှေ့မြောက်ပိုင်းတွင် စတင်ခဲ့သည်။
တီးဝိုင်းသည် ၂၀၁၅တွင် ခရီးစဉ်နေ့စွဲများ ကြေညာခဲ့သည်။
Young Guns နှင့် Starset တီးဝိုင်းများပါရှိသည်။
၂၀၁၅ ဇွန်လတွင် တီးဝိုင်းသည် သူတို့ပြည်ပဖျော်ဖြေမှုများကို ကြေညာခဲ့သည်။
၂၀၁၅ဖေဖော်ဝါရီ Yngwie Malmsteen၊ Zakk Wylde၊ Flyleaf တို့နှင့် လေးရက်တာ ဖျော်ဖြေပွဲများလည်း ပါဝင်သည်။
တီးဝိုင်းသည် Shinedown နှင့်အတူ အောက်တိုဘာနှင့် Sevendust နှင့် နိုဝင်ဘာတွင် ခရီးစဉ်လှည့်ပတ်ခဲ့သည်။
၂၀၁၆ ဇွန်လတွင် အင်္ဂလန်၌ Download ပွဲတော်လည်း ပါဝင်ခဲ့သည်။
Rock and Ring (ဂျာမနီ) နှင့် Nova Rock (ဩစတေးလျ) တို့လည်းပါဝင်သည်။
Burnley သည် Dark before Dawn album သည် ၂၀၁၃ ခုနှစ်တွင် ကွာဟပြီးနောက် စည်းလုံးထားသောခွေ ဖြစ်သည်ဟုဆိုသည်။
Burnley သည် ကျန်မားရေးပြန်ကောင်းလာပြီးနောက် ပိုင်း ဤ albumတွင် အာရုံစိုက်ထားခြင်းဖြစ်သည်။
Burnley ၏ ကိုယ်ပိုင် စတူဒီယိုတွင် မှတ်တမ်းတင် ၍ ထုတ်လုပ်ထားခြင်းဖြစ်သည်။
Dark Before Dawn Burnley ကိုယ်ပိုင်ထုတ်လုပ်သူအဖြစ် မှတ်တမ်းတင်ထားသည့် album ဖြစ်သည်။
တစ်နာရီအတွင်းတွင် အကြိုအမှာစာများရောက်ရှိလာပြီး Dark Before Dawn သည် Itunes ၏ rock album သီချင်း စာရင်းတွင် နံပါတ်၁နေရာသို့ရောက်ရှိခဲ့သည်။
ပထမအပတ်အတွင်းတွင် ၁၄၁၀၀၀ကျော် ရောင်းချနိုင်ခဲ့သည်။
Billboard 200တွင် နံပါတ်တစ်နေရာသို့ ရောက်ရှိခဲ့သည်။
Failure သီချင်းသည် mainstream Rock သီချင်းစာရင်းတွင် နံပါတ်တစ်နေရာသို့ ရောက်ရှိခဲ့သည်။
Top-Level တီးဝိုင်းဖြစ်လာခဲ့သည်။
သို့သော်လည်း Disturbed သို့ Shinedown တို့ကို မမီနိုင်သေးပေ။
သူတို့သည် အကောင်းဆုံးမှတ်တမ်းစာရင်းဝင်သူများဖြစ်သည်။
Album သည် ဝေဖန်ခြင်းခံခဲ့ရသည်။
ယခင်ပစ္စည်းများနှင့် ဆင်တူသည်ဟု သီချင်းကို နားထောင်ပြီး ဝေဖန်ကြသည်။
ဝိသေလက္ခဏာများ ဂီတပုံစံ Breaking Benjamin ၏ ဂီတပုံစံသည် hard rock နှင့် alternative rock ကို အခြေခံထားပြီး post-grungeနှင့် alternative metal ဟုလည်း သိရသည်။
Alex Young က "Breaking Benjamin သည် radio တွင် ပါဝင်သည့် modern rock တီးဝိုင်းများမှ တစ်ခုဖြစ်ပါတယ်။
မင်းတကယ်လို့ ယခင်သီချင်းများကို နားထောင်လျှင် အလွယ်တကူ မှတ်မိနိုင်ပါတယ်" ဟုဆိုသည်။
Apar က "သူတို့၏ ပုံစံသည် heavy hard rock ကို ရောစပ်ထားပါတယ်" ဟုဆိုသည်။
young က "Breaking Benjamin ဟာ အစောပိုင်း modern rock ပုံစံ"ဟု ဆိုသည်။
ကျူတိုရီရယ် () ကို ပညာသင်ကြားနည်း တစ်ခုအဖြစ် ဖော်ပြလေ့ရှိကြသည်။
စာအုပ်များ၊ လက်ချာများဖြင့် သင်ကြားခြင်းထက် ပိုမိုထိရောက်ပြီး ဆရာနှင့် ကျောင်းသားအကြား သာမက ကျောင်းသားအချင်းချင်းအကြား အမေးအဖြေများ ဆွေးနွေးချက်များဖြင့် ပညာသင်ကြားသည့် နည်းစနစ် ဖြစ်သည်။
လုပ်ငန်းတစ်ခု သို့မဟုတ် ပရောဂျက်တစ်ခု ပြီးမြောက်စေရန် ဥပမာများ၊ နမူနာ ပရောဂျက်များ၊ လုပ်ပုံလုပ်နည်းများ၊ သတင်းအချက်အလက်များကိုလည်း ပံ့ပိုးပေးလေ့ ရှိသည်။
ပညာရပ်သင်ကြားမှု အသိုင်းအဝိုင်း ကျူတိုရီရယ် သင်တန်းများ ကိန်းဘရစ်ချ် နှင့် အောက်စဖို့ဒ် တက္ကသိုလ်များတွင် တက်ရောက်သင်ကြားနေကြသော ကျောင်းသားများနှင့် ဘွဲ့လွန် သင်တန်းသားများ အနေဖြင့် ပုံမှန် လက်ချာနှင့် သင်ခန်းစာများ အပြင် Tutorial System များတွင် ပူးပေါင်းပါဝင်ဆောင်ရွက်ကြရသည်။
ကျောင်းသားများကို အုပ်စုငယ်များခွဲကာ ဌာနအလိုက် ဆရာများက အပတ်စဉ် လေ့ကျင့်သင်ကြားပေးကြသည်။
ကိန်းဘရစ် တက္ကသိုလ်တွင် အဆိုပါ သင်တန်းများကို Supervisions ဟု ခေါ်ဆိုပြီး အောက်စဖို့ဒ် တက္ကသိုလ်တွင် Tutorials ဟု ခေါ်ဆိုကြသည်။
အကျိုးကျေးဇူးများမှာ ကျောင်းသားများ အပတ်စဉ် လေ့လာ လုပ်ဆောင်ထားသမျှအတွက် ဆွေးနွေး အကြံပြုချက်များ ပြုလုပ်နိုင်ခြင်း၊ ဆရာများ၏ မှတ်ချက်များ ပြင်ဆင်ဖြည့်စွက်ချက်များ ရယူနိုင်ခြင်း ဖြစ်သည်။
ဘာကင်ဟမ် တက္ကသိုလ် အနေဖြင့်လည်း အင်္ဂလန်နိုင်ငံ၏ ပထမဦးဆုံး private university အဖြစ် စတင်တည်ထောင်ခဲ့သည့် ၁၉၇၀ မှစ၍ ယနေ့ထက်တိုင် အပတ်စဉ် Tutorial System ကို လက်ခံကျင့်သုံးနေပေသည်။
Tutorial Class System သည် ပုံမှန် လက်ချာနှင့် သင်ခန်းစာများထက် စိန်ခေါ်မှု ပိုမိုပြင်းထန်လေ့ ရှိသည်။
ကျောင်းသားများအနေဖြင့် မိမိတို့ လေ့လာသိရှိထားသမျှ၊ လက်တွေ့ စမ်းသပ်ထားသမျှကို ဆရာများနှင့် အတန်းဖော်များအား နှုတ်ဖြင့် ရှင်းပြခြင်း၊ presentation များ ပြင်ဆင်ပြသခြင်းများ ပြုလုပ်ရပြီး ဆရာနှင့် အတန်းဖော်များ၏ ဝေဖန်ချက်၊ မေးမြန်းချက်များကို ခုခံဖြေကြားရလေ့ ရှိသည်။
ထို့ကြောင့် ပညာသင်ကြားမှုတွင် အလွန် အဖိုးတန်သော စစ်မှန်သည့် လေ့လာမှုနှင့် အကဲဖြတ်မှု အခွင့်အလမ်းများကို ရရှိနိုင်ပေသည်။
Tutorial Class System ကို အိုဟိုင်းရိုး တက္ကသိုလ်နှင့် New College of Florida တို့တွင်လည်း လက်ခံကျင့်သုံးနေပေသည်။
Tutorial classes များ နိုင်ငံအလိုက် ကျင့်သုံးပုံ Tutorial class system သည် နိုင်ငံအလိုက်၊ တက္ကသိုလ်အလိုက် လက်ခံကျင့်သုံးပုံ ကွဲပြားခြားနားသည်။
အင်္ဂလန်တွင် Tutorial class များသည် ကျောင်းသားအနည်းငယ်ဖြင့်သာ ဖွဲ့စည်းထားပြီး ဆရာတစ်ယောက် သို့မဟုတ် အခြား နည်းပြများဖြင့် ကျောင်းသား တစ်ယောက်ချင်းစီအား အာရုံစိုက်ကာ လေ့ကျင့်သင်ကြားပေးခြင်း ဖြစ်သည်။
လန်ဒန်တက္ကသိုလ်၏ Heythrop College တွင်မူ ကျောင်းသား နှင့် ဆရာ တစ်ဦးချင်း သင်ကြားသည့် one-on-one teaching ကို ပြုလုပ်သင်ကြားပေးသည်။
ထိုသို့ သင်ကြားပေးမှုအတွက် ဆရာနှင့် သင်ထောက်ကူ လိုအပ်ချက် အလွန်များသောကြောင့် အင်္ဂလန်တွင် တက္ကသိုလ်အသစ်များ၌ များသောအားဖြင့် ကျောင်းသား ၆ ယောက်မှ ၈ ယောက် တစ်ဖွဲ့ဖွဲ့ကာ သင်ကြားလေ့ကျင့်ပေးလေ့ ရှိသည်။
ဩစတြေးလျ၊ နယူးဇီလန်နှင့် တောင်အာဖရိကရှိ တက္ကသိုလ်များတွင် Tutorial class ကို Tute သို့မဟုတ် Tut ဟု ခေါ်လေ့ရှိပြီး ကျောင်းသား ဆယ်ယောက်မှ အယောက်သုံးဆယ်အထိ ဖွဲ့စည်းပါဝင်သည်။
ကနေဒါ တက္ကသိုလ်များ၏ Tutorial class များနှင့် ဆင်တူသော်လည်း ထူးခြားချက်အနေဖြင့် ဆရာများ အစား ဂုဏ်ထူးတန်း သို့မဟုတ် ဘွဲ့လွန် ကျောင်းသားများကို tutor အဖြစ်တာဝန်ပေးထားခြင်း ဖြစ်သည်။
အမေရိကန် ပြည်ထောင်စုရှိ ကောလိပ်များတွင် Tutorial class ကို ကျောင်းသား ၁၂ ယောက်မှ ၁၆ ယောက်အထိ ဖွဲ့စည်းလေ့ရှိပြီး tutor တစ်ယောက်၏ လမ်းညွှန်မှုကို ပုံမှန် တွေ့ဆုံ ရယူလေ့ ရှိသည်။
Tutorial class ၏ သဘောသဘာဝ Tutorial class တစ်ခုသည် ဘာသာရပ်နယ်ပယ် တစ်ခုခုကို အဓိကထား အထူးပြု လေ့လာလေ့ ရှိသည်။
ရွေးချယ်ပြဋ္ဌာန်းပေးထားသော ဖတ်စာအုပ်များနှင့် သက်ဆိုင်ရာ လေ့ကျင့်ခန်းများကို အလေးထား ဆောင်ရွက်လေ့ ရှိကြသည်။
Project based learning စနစ်နှင့် ဆင်တူသည်။
အထူးသဖြင့် St. John's College နှင့် အချို့ကျောင်းများတွင် ပုံမှန် လက်ချာ သင်ခန်းစာများကို အလေးမထားဘဲ၊ Tutorial class များကို အဓိကထား သင်ကြားပေးနေသည်များ ရှိသည်။
Tutorial နှင့် seminar တို့ ကွာခြားချက်မှာ Seminar တွင် ဘာသာရပ် အကြောင်းအရာ ဆွေးနွေးမှု ပိုများခြင်း၊ တက်ရောက်သည့် ကျောင်းသားနှင့် ဆရာများ များပြားခြင်း၊ ပိုမိုကျယ်ပြန့်စွာ ဆွေးနွေးခြင်း၊ စသည်တို့ ဖြစ်သည်။
အချို့ကျောင်းများတွင် ကျောင်းသားများအနေဖြင့် ပါမောက္ခတစ်ယောက်နှင့် ပုံမှန်ဆွေးနွေး၍ စာတမ်းများ ရေးသားခြင်း၊ အခြား စာတမ်းများအား ဝေဖန်ဆန်းစစ်ခြင်းများ ပြုလုပ်လေ့ ရှိသည်။
Tutorial Schools Kumon နှင့် EduHub ကျောင်းနှင့် အချို့ကျောင်းများတွင် tutoring ကို အဓိကထား သင်ကြားလေ့ ရှိသည်။
ထိုသို့ လက်ထပ်သင်ကြားပေးသည့် နည်းလမ်းကို အာရှတွင် ရေပန်းစား ကျင့်သုံးနေကြသည်။
Conference Tutorials အသင်းဝင်များကို ဆွေးနွေးချက်၊ စာတမ်းများ ပေးပို့၍ သင်ကြားလေ့ကျင့် ပေးခြင်းဖြစ်ပြီး များသောအားဖြင့် နည်းပညာဆိုင်ရာ သို့မဟုတ် သက်မွေးပညာဆိုင်ရာ အဖွဲ့အစည်းများမှ ဦးစီးဆောင်ရွက်လေ့ ရှိသည်။
Internet computer tutorial classes ကွန်ပျူတာ နှင့် သက်ဆိုင်သော သို့မဟုတ် ကွန်ပျူတာအသုံးပြုရသော သင်ခန်းစာများကို screen recording ပြုလုပ်ခြင်း၊ အင်တာနက်မှ အလွယ်တကူ ရယူနိုင်စေရန် စာဖြင့် ရေးသားခြင်း၊ အသံဖိုင် နှင့် ဗီဒီယို သင်ခန်းစာများ ပြုလုပ်ပြီး အင်တာနက်ပေါ်တွင် ဖြန့်ဝေသည့် စနစ်ဖြစ်သည်။
အောက်ပါ ဝိသေသ လက္ခဏာများ ပါဝင်လေ့ ရှိသည် - User Interface အား ရှင်းလင်း တင်ပြခြင်း Process တစ်ခုကို အစမှ အဆုံးထိ မည်သို့ လုပ်ဆောင်သည်ကို ဥပမာများ ပေး၍ ရှင်းလင်း တင်ပြခြင်း သက်ဆိုင်ရာ အပိုင်းကို ပိုမိုနားလည်လာစေရန် ထပ်မံ ရှင်းလင်းတင်ပြခြင်း ဆက်စပ် သင်ခန်းစာများကို ကူးပြောင်းသင်ကြားခြင်း Tutorials သင်ခန်းစာများသည် အစဉ်လိုက် ဖြစ်စေ၊ လမ်းကြောင်းများ ခွဲထွက်ခြင်းဖြင့် ဖြစ်စေ တည်ဆောက်ထားလေ့ ရှိသည်။
Computer-based tutoring ကွန်ပျူတာကို အသုံးပြု၍ ပညာသင်ကြားသော စနစ်တစ်ခု ဖြစ်သည်။
ပညာသင်ကြားရာတွင် office ကဲ့သို့သော ဆော့ဖ်ဝဲလ်များ၊ application များ၊ OS များ၊ programming tools များနှင့် ဗီဒီယို ဂိမ်းများကို အသုံးပြု၍ အထောက်အကူပြုခြင်း ဖြစ်သည်။